cyanic-selkie/wikianc huggingface dataset:
Драгана Мирковиќ
Деведесеттите години
Во мај 2000 година Драгана Мирковиќ преминала во издавачката куќа „ Комуна“ каде што го објавила новиот 16ти студиски албум. Изборот паднал на издавачката куќа Комуна затоа што сакала новиот албум да биде проследен со квалитетни видео спотови. Па во пустината Сахара Драгана ги снимила спотовите за песните „Сама“ и „Спомени чувам“, додека за песната „Немам милиони судбини“ спотот е снимен во Белград. Песните биле придружени со ориентални мелодии, што било во тренд во тоа време. Иновацијата што го придружувал овој албум била диск со необична форма кој бил испечатен во Швајцарија.
Две илјадитите години
Иако Драгана изјавила дека кога ќе се омажи повеќе нема да пее, во јануари 2004 година го објавила новиот албум „Траг од времето “. Албумот „Траг од времето“ Драгана им го посветила на сопругот Тони и децата Марко и Мануел. Промоцијата на албумот била проследена со промена на имиџот, па препознатливата црна коса Драгана ја променила со коса во црвена боја. Последниот албум бил доста неподготвен. Тој бил некомерцијален, со песни кои тогаш не се препознавале како хитови. Спотот бил снимен само за песната „Еве добра сум“ која доста се слушала на нашите простори додека кај дијаспората хитови биле песните: На албумот немало класични народни песни, песните биле со модерни ноти, а Драгана решила да снима спотови за речиси сите песни. Таа снимила дует со пејачот Данијел Ѓокиќ, а песната носела наслов „Живот мој“. Оваа нумера станала голем хит дури и покрај тоа што никогаш не се емитувал на каналите со национална честота. Во декември 2008 година Мирковиќ го објавила албумот „Експлозија“ за продуцентската куќа „Вујин рекордс“. Песните биле одлични и квалитетни, и најчесто можеле да се слушнат само на телевизијата „ДМ САТ “, па поради тоа албумот не бил доволно промовиран. За албумот се снимени неколку видеа од видео продукцијата „DM SAT“. Имало спотови за насловната песна и „Единствено мое“ кој бил снимен во Истанбул, каде што Мирковиќ одржала и концерт. По цели 12 години, на 30 септември 2010 година, таа одржала концерт во Белград, и тоа во центарот „Сава“. Концертот бил од хуманитарен карактер.
Од 2011 година до денес
Во април 2011 година, таа ги објавила сингловите „Единствени“, кој му го посветила на нејзиниот сопруг Тони за 10 години од бракот. Спотот за песната „Другари“ го снимила во нејзиниот замок „Ебенфурт“. Нејзините деца Марко и Мануел се појавиле во спотот за песната „Едиствени“. Во декември 2012 година Мирковиќ го објавила својот јубилеен дваесетти албум со дваесет песни на него, издадени за Босна и дијаспората од издавачката куќа „Вујин рекордс“, додека издавач за Србија била куќата „Змекс“.Таа во 2013 година одржала концерт пред 70.000 луќе на плоштадот во Решица во Романија. Во 2014 година, таа добила покана од порториканскиот пејач Хозе Фелисијано да снимат дует-песна, на што таа со ентузијазам се согласила. Дуетот бил испеан на англиски и на шпански јазик. На 3 октомври истата година одржала голем солистички концерт во белградската „Арена“. На крајот на јуни 2016 година ги објавила хит сингловите „Лепи мој“ и „Зашто ме бараш“, кои имаат над 34 милиони прегледи на друштвената мрежа „Јутјуб“.
Таа ја започнала турнејата на 12 мај 2017 година во салата „Мејден“ во Тузла каде имало околу 8.000 луѓе.
На 7 август истата година, Драгана одржала концерт на плоштадот Шврљиг, (близу до Ниш) каде ги срушила сите рекорди на посетеност, а таа вечер сообраќајот во целиот Шврљиг бил блокиран.
Подоцна, на 3 и 15 септември настапила најпрво во Бугарија, а потоа и во Сомбор. Во Бугарија на градскиот плоштад во туристичкото место Банско пред повеќе од 25.000 луѓе и во спортската сала „Мостоног“ во Сомбор пред 5.000 посетители.
На 28 декември 2017 година Драгана одржала концерт за долго помнење во салата „Лук“ во Бихаќ пред повеќе од 3.000 луѓе.
Во средината на април 2018 година, таа ја објавила песната Проклето роден во дует со Вук Моб, кој го создал текстот за песната, додека музиката и аранжманот ги направил Марко Морено. Песната за многу кратко време ги соборила сите рекорди, а доказ за тоа биле критиките на друштвената мрежа YouTube.
Во јули и август 2018 година, Мирковиќ ја продолжила својата турнеја и настапила најпрво во Босна и Херцеговина, а потоа и во Хрватска и Црна Гора. Во Босна и Херцеговина имала настапи на 20 јули во Мостар, на 21 јули во Љубушка, на 27 јули на градскиот стадион Велика Кладуша и на 31 јули во местото Сански Мост. Подоцна во месец август настапила во Хрватска и тоа на 3 август во Макарска, а на 19 август во најголемата будванска дискотека пред околу 5.000 посетители.
На 24 август Мирковиќ настапила на градскиот плоштад во Врање на манифестацијата „Дани Врања“, каде организаторите на концертот заклучиле дека тоа бил најпосетуваниот концерт откако постоела манифестацијата и дека тој настан ќе останел како рекорд во историјата на градот. Набргу потоа, на 1 септември, таа настапила на затворањето на Лесковачкиот фестивал Роштиљада во градот Лесковац, а на концертот присуствувале околу 40.000 луѓе.
Во октомври 2018 година, Драгана ја одржала својата втора турнеја во Америка за помалку од една година и повторно ги срушила сите рекорди на посетеност. На 5 октомври настапила во Детроит, на 12 октомври во Де Мојн, на 13 октомври во Сент Луис, на 19 октомври во Чикаго и на 20 октомври во Атланта.
Награди
Здружението на радио станици на Србија во 1993 година ја прогласило Драгана Мирковиќ за „Пејачка на деценијата“. Истата година, иселениците во дијаспората ја избрале за најпопуларната личност во периодот на трета Југославија. Драгана го зазела високото второ место, зад тогашниот претседател на Србија Слободан Милошевиќ.
Трипати по ред победила на некогаш најголемата фолк манифестација „Посело 202“.
Драгана Мирковиќ има освоено 9 Оскари на популарност.
Добитник била на „Мелка“ како пејачка која ја одбележала 1995 година.
Мирковиќ двапати ја добила наградата за најдобра пејачка на сите времиња - Оскар во БиХ 2006 година и Победник на Белград 2007 година.
Во 2008 година, гледачите на популарната бугарска телевизија „Балканика“ ја прогласиле за најпопуларна пејачка на Балканот.
Мултимедијален уметник
Она што можело да се види на светскиот музички канал МТВ на светските ѕвезди, Драгана го применила на своите настапи. На концерт во Сава Центарот во 1995 г. година, наместо класичен микрофон, имала вградено минијатурна бубачка што и овозможила целосна слобода на движење и играње со танцова група според внимателно дизајнирана и извежбана кореографија.
Слатки од соништа
Драгана Мирковиќ ја играла главната улога во филмот „Слатки од соништата“, чија премиера била на 12 април 1994 година. Филмот бил бајка со елементи на комедија за извесната Дени, девојката која работи во Мекдоналдс и сонува да стане ѕвезда. За потребите на филмот Драгана пеела на англиски јазик. Драгана играла споредни улоги во два други австриски филмови.
Рака Ѓокиќ започнал со снимање на филмот „ Слатки од соништата “, во кој главната улога ја имала Драгана Мирковиќ. Иако не била сигурна дали треба да глуми, сепак се согласила. По смртта на Рака таа не била сигурна дали снимањето требало да продолжи. Знаејќи колку Рака сакал да се снима филмот, Драгана продолжила по секоја цена, секој викенд имала настапи во дијаспората и така сама ги плаќала сите трошоци за филмот. Првото планирано име на филмот било „Фабрика за соништа“, но името во последен момент било сменето во „Слатко од соништата“. Драгана во филмот изведувала исклучиво песни на англиски јазик кои биле направени за потребите на истиот. Во филмот настапувале големи глумци како: Велимир Бата Живојиновиќ, Милорад Мандиќ Манда, Бранко Цвејиќ, Живојин Жика Миленковиќ, Горица Поповиќ, Зоран Цвијановиќ, Бранка Катиќ, Ратко Танкосиќ и други. Премиерата на филмот била придружена со огномет и кореографија на Драгана со песната „Baby don't you know“.
Избор во отсуство
Во парламентарна постапка, изборот во отсуство (absentia) ― избор на претседавач на комисија или собрание, кога лицето не е присутно. Пошироко, во контекст на избори може да се однесува на кандидат кој не е присутен во јурисдикцијата за која се одржуваат изборите, што може или не смее да биде дозволено со соодветниот изборен закон.
Хорарна астрологија
Хорарна астрологија е гранка на астрологијата, при што астрологот одговара на конкретно поставено прашање. Астролошкиот круг се црта за точното време кога астрологот го чул и го сфатил прашањето. Постои несогласување меѓу хорарните астролози во врска со локацијата која се употребува при цртање на хорарната карта, односно дали е правилно да се земе локацијата на прашувачот, или локацијата на астрологот. Во минати времиња, астрологот и прашувачот се наоѓале еден наспроти друг, но овој проблем се појавува во денешни времиња, бидејќи постои комуникација по телефон или преку интернет, па така се случува прашувачот да е во Австралија, а астрологот во Европа. Сепак повеќето традиционални астролози, како локација го земаат местото во кое тие се наоѓаат.
Избор во отсуство
Јулиј Каесар добропознато побарал да му биде дозволено да се кандидира за конзул во 59 п.н.е. во отсуство, спротивно на правилото воспоставено четири години претходно, со кое се барало кандидатите за конзулството да бидат присутни во Рим: бидејќи бил магистрат со империум, тој не можел да го премине помериумот, но доколку се откаже од својот империум, нема да добие триумф. На крајот, Сенатот не му дал дозвола да биде гласан во отсуство, и тој избрал да се откаже од триумфот.
Хорарна астрологија
Одговорите кои се добиваат од хорарната карта варираат од едноставни одговори како „да“ или „не“, до сложени објаснувања во врска со проблемот, како на пример мотивите на оние кои се инволвирани во случајот, или алтернативните можности за прашувачот.
Избор во отсуство
За време на уставната криза во Шпанија 2017/18, регионалниот парламент на Каталонија изгласал закон со цел да му се дозволи на Карлес Пуџдемон да се кандидира за избори додека поранешниот водач тогаш бил во самонаметнат егзил. Уставниот суд на Шпанија го блокирал овој потег.
Хорарна астрологија
Историја
Хорарната астрологија била практикувана со векови во Индија, а позната е како Прасна Шастра (санскрит: прасна = прашање), гранка на астрологијата која и денес се користи во Индија.
Англискиот астролог Вилијам Лили (1602-1681) се смета за последниот најголем хорарен астролог, и најверојатно еден од најдобрите познавачи и практикувачи на оваа гранка од астрологијата.
Во XX век, индискиот астролог Кришнамурти вовел во употреба нов систем наречен Кришнамурти систем, кој денес се користи во Индија. Разликата при употреба на овој систем е што прашувачот е замолен да одбере број од 1 до 249, а според бројот што ќе го одбере, ќе се пресмета асцедентот на хорарната карта.
Систем на работа
Хорарната астрологија си има свој систем на работа. Најважна е позицијата на Месечината и аспектите кои таа ги прави со другите планети. Оној што поставува прашање, прашувачот, е претставен со планетата која владее со првата куќа од хорарната карта. Други важни елементи при анализа на хорарна карта се месечевите јазли, планетарните антисции, фиксните ѕвезди и некои од таканаречените арапски точки.
Вообичаено, во хорарната карта не се читаат сите планетарни позиции, ниту се разгледуваат сите куќи и планети, туку само оние кои се директно поврзани со прашањето. На пример, за прашање: „Каде е мачката?“, одговорот ќе го бараме во 6 куќа и нејзиниот владетел, затоа што 6 куќа традиционално се смета дека ги претставува малите животни (животни кои се помали од коза, или кои не може да се јаваат). Ако на врвот од 6 куќа се наоѓа знакот Вага, на пример, тогаш Венера како владетел на овој знак во хорарната карта ќе ја покаже изгубената мачка. Состојбата на Венера (нејзиното достоинство, аспектите итн.) ќе ни ја дадат состојбата на изгубеното животно.
Употреба на куќите
Астролошките куќи ја играат најголемата улога во хорарната астрологија. Може да се употреби било кој систем на поделба на куќите, но вообичаено е да се користи системот наречен Региомонтанус.
Умешноста да се одреди во која куќа треба да се бара одговорот на поставеното прашање е најголемиот квалитет на астрологот. Доколку толкуваме погрешна куќа, и одговорот ќе биде погрешен. Куќите имаат по повеќе значења. Следува список на можни значења на куќите:
Вртење на хороскопот
На некои прашања е важна употребата на вртење на хороскопот, односно радикалните куќи се претвораат во т.н. дериватни куќи. Пример, ако мојот брат е претставен со трета куќа, тогаш неговите пари се куќата која е втора од третата = четврта куќа. Моето дете е петта куќа, а детето на моето дете (мое внуче) е петта од петтата = деветта куќа. Топката на моето куче - втора од шеста = седма куќа.
Планетарно достоинство
За планетата ќе речеме дека има основно достоинство доколку се наоѓа во свој знак или во знак во кој е во егзалтација. Доколку се наоѓа во изгон или пад - планетата е дебилитирана, и тогаш во хорарната карта врши лошо влијание. Но, планета која не е во ниедно основно достоинство, ниту е во изгон или пад, е перегринирана. Таа е налик на скитник, препуштена на околностите, и обично се смета за лоша.
Наједноставно кажано, случајно достоинство има планета која се наоѓа во аголна куќа, иако списокот на случајни достоинства и дебилитации е долг. Ситуации на случајна дебилитација:
Казими или во срце на Сонцето, е планета која е на 17 и пол минути од Сонцето. Ова се смета за многу поволен аспект.
Месечината
Колку светло има Месечината, толку е поспособна да делува. Посилна е кога расте (од млада кон полна), отколку кога паѓа (од полна кон млада). Најслаба е полната Месечина. Се вели дека Месечината е во празен од доколку до крајот на знакот во кој се наоѓа не прави никаков аспект со другите планети. При анализа на хорарна карта, Месечина во празен од е општ показател дека нема ништо да се случува. Ова е некогаш добро, но некогаш не е. На пример, ако прашањето гласи „Дали ќе ме избркаат од работа?“, а Месечината е во празен од, тогаш одговорот е: „Не, ништо нема да се случи.“
Подрачјето во Зодијакот меѓу 15 степени Вага и 15 степени Скорпија се нарекува Виа Комбуста, или спален пат. Месечината не сака да е тука, се чувствува вознемирено, а ова е значајно при емотивни прашања.
Аспекти
Во хорарната астрологија се користат само главните аспекти, и тоа чисти аспекти: врзување, тригон, секстил, квадрат и противположба. При анализа на хорарната карта состојбата на планетите и нивните меѓусебни ставови, достоинствата и рецепциите, покажуваат дали аспектот е среќен или не, а не природата на аспектот. Па така во хорарната карта квадрат со добри рецепции може да е помоќен од тригон со лоши рецепции.
Пренос на светлина и прохибиција
Прохибиција е спречен аспект. На пример, А оди кон Б, ама налетува прво на Ц. Ова значи дека Ц ќе ја расипе работата, што и да означува Ц во конкретната хорарна карта. Имам состанок со Џули, ама се јави Џејн да се смириме, па заминав со Џејн.
Антисција
Антисција е грчки збор за „сенка“. Секој степен во Зодијакот има свој степен на антисција. Во хорарната карта важни се антисциите на планетите, затоа што коњукција или опозиција со планета преку антисција делува исто како физичка коњукција или опозиција на двете планети. Посебноста на овој аспект е во тоа што кога постои антисција, постои и нешто таинствено во врска со ситуацијата.
Хипотензија
Хипотензија е низок крвен притисок, особено во артериите на системската циркулација. Крвниот притисок е силата со која крвта притиска врз ѕидот на артериите како што срцето ја испумпува. Систолен крвен притисок помал од 90 милиметри живин столб (mm Hg) или дијастолет притисок помал од 60 mm Hg воглавно се смета за хипотензија. Сепак, во пракса, крвниот притисок се смета за премногу низок само ако се присутни забележливи симптоми.
Take That
Take That е британска поп-група формирана од Најџел Мартин Смит во Манчестер во 1990. После успехот во 90-тите како петчленска, повторно формираната четиричленска верзија на групата достигнала нов успех во 2000 година.
Take That продаде повеќе од 25 милиони плочи во периодот од 1991 – 1996. Помеѓу првиот сингл пуштен во 1991 и новиот во 1996, BBC ги опишува како „најуспешна британска група по Beatles во Англија, обожавани од младите и од старите подеднакво“. Нивните мелодии за играње и смирувачките балади доминирале на англиските списоци во првата половина од 90-тите, множејќи се двата од најдобро продаваните албуми на декадата со „Сè се менува“ (номиниран за наградата Mercury во 1994) и „Најголеми хитови“ 1996 и според All Music Guide, „ова време беа супер ѕвезди во Европа со главното прашање за нив, не дали ќе добијат хит сингл, туку колку ќе направат и колку од нив ќе бидат број еден“.
Успеси (1990-1995)
Новиот сингл бил заштита од групата Tavares од 70-тите со хитот "Ќе одземи само минута" (“It Only Takes A Minute”). Со високо импровизирачко темпо и видео со атлетска модерна игра, момците облечени во "улична" облека, синглот го достигнал врвот на англиските листи.
Во 1993 бил издаден најуспешниот оригинален албум Сè се менува (“Everything Changes”), основан главно врз оригинален материјал на Barlow. Се рашириле четири англиски број 1 хитови – првата "Моли" (“Pray”), потоа “Relight My Fire”, “Babe” и насловната песна “Everything Changes”. Петтиот сингл "Љубовта не е тука повеќе" (“Love Ain’t Here Anymore”) достигнал до првите 3 популарни хитови. “Everything Changes” им овозможила на Take That да постигнат меѓународен успех, иако американскиот пазар се одбегнувал (“Love Ain’t Here Anymore” дури била преработувана за американскиот пазар, проследена со повеќе ритам и блуз звук, но не привлекла големо внимание). Сепак, тие биле на највисокиот врв од славата во Обединетото Кралство – толку високо за да пијат чај со принцезата Дијана во палатата Kensington, да седат со Елтон Џон и да го поканат да им свири пијано.
Нивниот албум во 1995 година, бил пуштен со број еден сингл "Сигурно" (“Sure”). Нивната втора изведба ќе стане најголемиот хит "Назад за добро" (“Back for Good”).
Заминувањето на Robbie Williams од групата (1995 – 1996)
Во јули 1995 година Robbie, сакајќи да ја покаже неговата реална слика, се побунил и започнал да соработува со англиската група Oasis во Glastonbury. Растењето на непријателството помеѓу Williams и Martin-Smith преку професионализмот на Robbie и несогласувањето помеѓу Williams, Barlow и другите членови од групата, биле основната причина за заминувањето на Robbie од групата.
Take That продолжила да го промовира албумот "Никој друг" (“Nobody Else”) како четврт, добивајќи понатамошен хит сингл кој им станал омилен на обожавателите "Никогаш заборавај" (“Never Forget”) – пуштена како ремикс верзија од Jim Stenman.
На 13 февруари 1996, Take That објавиле дека групата ќе се растура. Оваа изјава била проследена со компилацијата Најголеми хитови (“Gratest Hits”), што содржела и некои нови песни.
Robbie Williams
Robbie Williams направил соло сингл ,,Слобода” (“Freedom”) достигнувајќи го второто место на англиската сингл листа, 26 места повисоко од оригиналот на George Michael. После тоа неговата кариера почнала да опаѓа како и сиромашното продавање на неговиот албум и многумина помислиле дека тоа е крајот на неговата кариера. Кога Williams го пуштил неговиот петти сингл ,,Ангели” (“Angels”), се појавил успех, кога песната се искачила во првите пет хитови и биле продадени околу 2 милиони примероци низ светот. Неговиот албум го достигнал првото место на англиската албум листа веднаш по 28-та недела и по 218 недели поминати во листата, бил сертифициран како 8xPlatinum од BPI и биле продадени околу 4 милиони примероци во Светот.
Од тогаш неговата слава растела и секој од неговите албуми го достигнувал врвот во Обединетото Кралство и имало околу 53 милиони продадени албуми и 15 милиони продадени синглови во Светот.
Williams бил запишан во Гинисовата книга на рекорди кога биле продадени 1,6 милиони билети во еден ден, кратко по објавувањето за неговата турнеја низ Светот во 2006 година.
Добил повеќе награди – вклучувајќи повеќе BRIT и ECHO награди. Тој е еден од најуспешните машки артисти во Светот, за период од 1998 – 2007 година, според светската листа.
Howard Donald
Howard Donald снимил сингл но не бил пуштен никогаш. После неуспешниот обид тој станал успешен DJ изведувач кој најчесто имал настапи во Обединетото Кралство и Германија.
Jason Orange
Jason Orange имал две глумечки улоги, во едната глумел DJ дилер на дрога, Brent Moyer во “Killer Net” од Lynda La Plante (пуштен на англискиот канал 4, а сега достапен и на DVD), а се појавил и во претставата “Gob” која што се изведувала во главниот кралски театар во Лондон. Исто така многу патувал низ светот, но се вратил назад за да заврши колеџ по социологија и психологија.
Обнова на групата (2005)
На 19 мај 2006 година, Williams на шоуто од Jonathan Ross најавил дека ќе им се придружи на својот поранешен бенд за настапот "Може ли да биде магија" (“Could it be Magic”) за време на патувањето, ако Ross може да го победи во партија тенис. Излегло дека подоцна тој не учествувал на предложениот меч. На 9 мај 2006 година, Take That се вратиле на музичката сцена после повеќе од 10 години, потпишано со музички договор со Polydor Records којшто договор вредел £3 000 000. После само еден месец биле продадени околу 1,5 милиони копии од албумот "Убав Свет" (“Beautiful World”) и групата најавила настап во Германија, каде на 20 јануари 2007 година, тие се појавиле на “Wetten dass…?”, каде што објавиле дека ќе има патување низ Европа во октомври 2007 година. Разновидноста на работите на групата, каде што поголемиот дел од песните биле напишани од Gary Barlow, 11 од 12 песни биле преработени од групата и професионални пишувачи на песни како John Shanks, Steve Robson и други. Само песната "Ќе чекам за живот" (“I’d Wait For Life”) била целосно преработена од групата. На почетокот од 2007 година било објавено дека групата потпишала договор за снимање со Inerscope и дека нивниот албум ќе биде пуштен во Канада.
Најмногу слушана и гледана била песната "Трпение" (“Patience”), албумот Убав свет (“Beautiful World”) и DVD снимката “The Ultimate Tour – Live In Manchester”. Синглот “Patience” бил пуштен на 20 ноември 2006 година, проследен со специјален настан (Bonfire Night). На 26 ноември “Patience” станала хит број еден во Обединетото Кралство. На 2 декември групата се појавила во ITV шоуто "Ауденција со Take That” (“An Audience with Take That”). Тогаш изведиле некои од нивните најголеми хитови. Видеото "Сјај" (“Shine”) премиерно било пуштено на 25 јануари 2007 година на англискиот канал 4. Масивниот успех на групата продолжил на 14 февруари 2007 година кога Take That изведиле настап во живо на BRIT Awards во заливот Earl. Синглот “Patience” победил на најдобрата британска сингл категорија, а потоа повторно се појавил на англиската листа по 16 недели заедно со “Shine” на единаесто место. Следните месеци Take That ќе ја посетат Австралија, Јапонија и Канада и пошироко во светот. Турата Beautiful World започнала во октомври 2007 година во Белфаст, а потоа се одвивала во Шпанија, Италија, Шведска, Австрија, Германија, Холандија и Данска. Take That исто така учествуваа на концертот посветен на Принцезата Дијана (Concert for Diana) одржан на стадионот Вембли на 1 јули 2007 година. Бендот изведил три од нивните најпознати хитови “Patience”, “Shine” и “Back for Good”. Тие имале чест лично да се запознаат со Принцезата кога биле на почетокот од развивањето на нивната слава, во раните деведесетти години.
На тоа спектакуларно сценско шоу, Take That ќе изведе низа од хитови од нивните најрани денови па сè до последниот албум.
Суво Грло (Штипско)
Суво Грло — село во Општина Штип, во околината на градот Штип.
Население
На пописот од 2002 година, селото имало 13 жители, од кои 10 Македонци и 3 Власи.
Според последниот попис од 2021 година, во селото живееле 4 жители, од кои 2 Македонци и 2 Власи.
На табелата е прикажан националниот состав на населението низ сите пописни години:
Избирачко место
Во селото постои избирачкото место бр. 2303 според Државната изборна комисија, сместени во просториите на приватен објект.
Јужен Илокос
Јужен Илокос е покраина на Филипините која е сместена во Илокос Регионот на островот Лузон. Главен град е Виган Сити и се граничи со Северен Илокос и Абра на север, Планинската покраина на исток, и Ла Унион и Бенгет на југ. НА запад излегува на Јужнокинеското Море.
Административна поделба
Јужен Илокос е поделен на 32 општини и 2 града.
Краеви во Словачка
Словачка е административно поделена на осум самоуправни краеви (samosprávne kraje), кои наполно се совпаѓаат со уставните „виши територијални целини“ (vyššie územné celky). Краевите понатаму се поделени на вкупно 79 окрузи (okresy).
NGC 3916
NGC 3916 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3916 се споменува и како UGC 6819, MCG 9-20-5, CGCG 269-6, CGCG 268-94, IRAS 11481+5525.
Откривање
Објектот е откриен на 14 април 1789 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3916 е од видот Sb. Видливиот сјај со голо око изнесува 13,9 m, а оној во рамките на интервалот од минималната до максималната честота 14,7 m, додека површинскиот сјај изнесува 13,2 m/лм2. NGC 3916 има привидни димензии од 1,5' х 0,4'.
Астрономски податоци
Објектот е од епохата Ј2000.0. Положбениот агол на објектот е во износ од 45°.
Други поделби
Проучување на NGC 3916 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 37047. Во рамките на атласот на длабокото небо, Уранометрија 2000.00, објектот припаѓа на групата означена со бројот 47; додека во Каталогот на основни ѕвезди (GSC) е групиран под бројот 3835. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1389.
Долна Бела Црква
Долна Бела Црква — село во Општина Ресен, во областа Горна Преспа, во околината на градот Ресен, сместено во близина на брегот на Големото Преспанско Езеро.
Потекло на името
Во врска со името на селото, Влоѓимјеж Пјанка пишува дека е придавно-именски состав со веројатност дека првобитно се однесувало на некоја црква, но подоцна кога започнала да се гради и друга црква северно од првата, заради разликување на двете бели цркви, се додадени атрибутите Долна и Горна. И преданието на долнобелоцрквенци говори дека некогаш, во подалечното минато, во месностите на денешните истоимени села биле изградени цркви кои со својата големина и белите фасади, се одликувале среде пејзажот на широката рамница. Онаа на север била наречена Горна, а онаа јужно од неа Долна Бела Црква. По овие две некогашни цркви, веројатно нешто подоцна, и двете села ги добиле своите денешни имиња.
Во врска со името на селото, постои и друго предание кое говори дека селото Долна Бела Црква некогаш имало свои Долно и Горно Маало. По извесно време жителите на двете маала ги влошиле меѓусебните односи. Оние од Горно Маало се преселиле уште понагоре (на местото на денешното село Горна Бела Црква). Меѓутоа со оглед на тоа што претходното село имало убава (бела) црква, двете села го задржале името Бела Црква, а подоцна ги добиле предикатите Долна и Горна.
Географија и местоположба
Селото се наоѓа на четири километри северно од брегот на Големото Преспанско Езеро, на 2 километри западно од асфалтниот пат Макази-Маркова Нога (македонско-грчка граница), од левата страна на Голема Река, на надморска височина од околу 861 метар. Од градот Ресен е оддалечено 9,8 километри.
Нема податоци ниту други сознанија дека селото некогаш било преместувано.
Долна Бела Црква се граничи со следниве села: со селата Горна Бела Црква и Козјак на север, со подрачјето на Општина Битола (во тој склоп со селото Ѓавато) на исток, со селото Подмочани на југ и со селата Царев Двор и Езерани на запад.
Долна Бела Црква е село од собран тип, кој во последно време постепено се разбива. Селото има околу 80 куќи, сите обновени или новоизградени и внатре современо опремени. Околу куќите постојат помали или поголеми вкусно оградени и убаво уредени дворни места во кои се наоѓаат потребните стопански и други објекти (магацини, тремови, гаражи, штали, плевни, бунари и др.) и овошни градини. И покрај фактот што секоја куќа има свој бунар, некогаш за пиење била користена водата само од еден бунар во центарот на селото.
Според групираноста на куќите и семејствата, селото се дели на четири маала: Стипонско, Петревско, Сандревско и Ставревско Маало.
Историја
Долна Бела Црква е старо национално мешано село во кое сложно живеат православни Македонци и Албанци муслимани (Бекташи). Под различни облици на денешното име (Бела Церква, Бјела Црква, Бела Црква и Долна Бела Црква) неговото постоење е забележано во повеќе извори од различни периоди.
Од ова село потекнува Христо Јованов, доброволен учесник во Кресненското востание (1878/9) во четата на Стефо Николов-Скендеро од Бесвина.
Во XIX век, Долна Бела Црква се наоѓало во Битолската каза, Ресенска нахија во Отоманското Царство.
До 1912 година, Долна Бела Црква било под турска власт, а тој склоп и беговски чифлик. Во подготовките и текот на Илинденското востание повеќе луѓе од селото се приклучиле кон востаничките чети на соседните села.
По завршувањето на Првата светска војна, Долна Бела Црква повторно се нашло под српска власт. Во овој период, селото било во состав на општината Подмочани.
Во Втората светска војна селото паднало под окупација на фашистичка Италија (мај 1941 година), со што се нашло во составот на т.н. Голема Албанија. По капитулацијата на Италија (8 септември 1943 година) паднало под окупација на фашистичка Бугарија, под која останало до ослободувањето на 5 септември 1944 година. Во текот на војната загинале тројца мештани.
Стопанство
Основно занимање на белоцрквени секогаш било поледелството, во кое најмногу се одгледувало жито (пченица, јачмен, пченка и др.), градинарски култури (пипер, домати, кромид, лук, грав, компир, бостан и др.) и тутун. Денес, водечка земјоделска култура е овоштарството (јаболка). Во рамките на сточарството најмногу се одгледувале волови, биволи, коњи, овци и кози. Доста се одело и на печалба, во повоениот период проследена и со иселување.
Население
Во текот на своето постоење, Долна Бела Црква го бележело следниот демографски развој: во 1519 година селото имало 6, а во 1583 година 21 семејство, од кои 3 муслимански (М. Соколовски); во 1865 година 18 помачки куќи (Ј. Хан); во 1889 година 32 куќи, од кои 20 македонски и 17 помачки со вкупно 114 Македонци и 68 жители (помаци) од машки пол (С. Верковиќ).
Според податоците на Васил К’нчов („Македонија. Етнографија и статистика“) од 1900 година, во селото Долна Бела Црква имало 265 жители, од кои 160 Македонци христијани и 105 Албанци муслимани. По податоците на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Долна Бела Црква имало 224 жители.
Во 1961 година, селото броело 341 жител, од кои 222 биле Македонци, а 119 жители Албанци, додека во 1994 година населбата имала 249 жители, од кои 167 Македонци, а 82 жители Албанци.
Низ текот на годините по Втората светска војна, по податоците на државните пописи, во селото мнозинство биле Македонците, со значително учество на Албанците.
Според пописот од 2002 година, во селото Долна Бела Црква имало 237 жители, од кои 156 Македонци и 81 Албанец.
Според последниот попис од 2021 година, во селото живееле 179 жители, од кои 117 Македонци, 56 Албанци и 6 лица без податоци.
Низ годините ова било вкупното население и етничка припадност на населението во Долна Бела Црква:
* Извор: Државен завод за статистика на Република Македонија (1948-2021), според податоци од официјалните пописи во соодветните години
Родови
Долнобелоцрквени се потомци на следниве семејства: македонски: Андреевци (доселени од Стипона), Базгаловци (доселени од Лева Река), Дамовци, Дојчиновци, Ѓорѓиовци (доселени од Стипона), Крушаровци (доселени од Крушје), Љоречани (доселени од Лева Река), Николовци, Наумовци, Рајчановци (доселени од Рајца), Соколовци - Петревци (доселени од Стипона), Цолевци - Георгиевци, Цибалевци (доселени од Избишта) и Шушевци; албански: Карамфили (доселени од Колоња, Албанија), Ќазими (доселени од Албанија), Шаини (доселени од Колоња, Албанија) и Шемшидини.
Според истражувањата на Бранислав Русиќ во 1949 година, родови во селото се:
Самоуправа и политика
Селото влегува во рамките на Општина Ресен, една од малкуте општини кои не биле изменети со новата територијална поделба на Македонија во 2004 година. Во периодот од 1996-2004 година, селото било во рамките на некогашната Општина Ресен.
Во периодот од 1965 до 1996 година, селото се наоѓало во рамките на големата општина Ресен. Во периодот од 1955 до 1965 година, селото било дел од некогашната Општина Ресен.
Во периодот 1952-1955, селото било дел од тогашната Општина Подмочани, во која покрај селото Горна Бела Црква, се наоѓале и селата Асамати, Грнчари, Долна Бела Црква, Езерани, Козјак, Курбиново, Подмочани, Претор и Рајца. Во периодот 1950-1952 година, селото било седиште на некогашната Општина Долна Бела Црква, во која влегувале селата Горна Бела Црква, Долна Бела Црква, Езерани и Козјак.
Избирачко место
Во селото постои избирачкото место бр. 1627 според Државната изборна комисија, сместени во просториите на селски дом.
На претседателските избори во 2019 година, на ова избирачко место биле запишани вкупно 197 гласачи.
Иселеништво
До 1949 година македонски иселеници има во Ресен (6 семејства), Бугарија (1 семејство), САД (3 семејства), Аргентина (4 семејства) и во Канада (1 семејство).
Харис Џиновиќ
Харис Џиновиќ (српски:Харис Џиновић); роден на 26 ти септември 1951 година во Сараево, е босанскохерцеговачки пејач на фолк, (народна) и поп-фолк музика, композитор и текстописец. Џиновиќ на музичката сцена е активен од 1981 година, кога ја основал својата група Сар е Рома, со која од 1982 година до 1985 година снимил три албуми. Од 1989 година води соло каријера; живее во Белград.
Албуми
како чле на Сар е Роме соло
NGC 6257
NGC 6257 — спирална галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6257 се споменува и како CGCG 225-12.
Откривање
Објектот е откриен на 16 мај 1831 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6257 е од видот S. Видливиот сјај со голо око изнесува 15,1 m, а оној во рамките на интервалот од минималната до максималната честота 15,9 m, додека површинскиот сјај изнесува 13,4 m/лм2. NGC 6257 има привидни димензии од 0,8' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 56 м 3,4 с, а неговата деклинација, односно висината на лакот на тој агол, +39° 38' 46"". Положбениот агол на објектот е во износ од 123°.
Други поделби
Проучување на NGC 6257 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 59274. Во рамките на атласот на длабокото небо, Уранометрија 2000.00, објектот припаѓа на групата означена со бројот 80; додека во Каталогот на основни ѕвезди (GSC) е групиран под бројот 3075. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1135.
Дебриште
Дебриште — село во Општина Росоман, во областа Тиквеш, во околината на градот Кавадарци.
Географија и местоположба
Селото се наоѓа во западниот дел на областа Тиквеш, оддалечено 14 километри северозападно од Кавадарци и 11 километри јужно од општинскиот центар Росоман.
Историја
Дебриште е населено уште од римско време како место за вадење на мермер. За тоа сведочат рударската населба и двата мермерни копа во околината на селото.
Население
Според статистиката на Васил К’нчов („Македонија, Етнографија и статистика“) од 1900 година, во Дебриште живееле 270 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Дебриште имало 160 Македонци, под врховенството на Бугарската егзархија.
Според пописот од 2002 година селото имало 92 жители, од кои 91 Македонец и 1 Србин.
Според пописот од 2021 година, во селото живееле 43 жители, од кои 37 Македонци и 6 лица без податоци.
Родови
Дебриште е македонско село.
Родови во селото се:
Избирачко место
Во селото постои избирачкото место бр. 719 според Државната изборна комисија, сместени во просториите на основното училиште.
На претседателските избори во 2019 година, на ова избирачко место биле запишани вкупно 65 гласачи.
Природно-математички факултет - Скопје
Историја
На 16 декември, 1946 г., на Природно-математичкиот оддел, кој, заедно со Историско-филолошкиот оддел го сочинуваа Филозофскиот факултет, започна првата високошколска настава во Република Македонија, на катедрите за математика, физика, хемија, биологија и географија со етнологија. Тоа беше првиот факултет кој почна да изведува настава на македонски јазик по Втората светска војна. Формирањето на Филозофскиот факултет била насушна потреба во тоа време. Тоа претставува дел од македонската историја и, конечно, можност да се остварат заветите на нашите предци, кои уште во поче­то­кот на минатото столетие напра­виле прв, но, за жал неуспешен обид, да основаат македонска педагошка ака­де­мија.
Во периодот од 1946 г., па во наредните 12 години, Природно-математичкиот оддел беше дел од Филозофскиот факултет. Тоа се првите почетоци, кога со голем ентузијазам на најуспешните средношколски професори, заедно со угледни професори од Белград, Загреб и Љубљана, се поставени темелите на развојот на природно-математичките науки во Република Македонија. Во тој ран период се образовани голем дел од идните професори на Природно-математичкиот факултет, кои подоцна ќе бидат главни носители на образовната и научната дејност на факултетот. Иако материјалните и просторните услови за работа во тоа време биле прилично скромни, благодарение на несебичното залагање и квалитетот на тогашните професори, наставата не заостанувала битно зад земјите со постара традиција.
Природно-математичкиот оддел, созревајќи кадровски, материјално и просторно, во 1958 г. се оддели од Филозофскиот факултет, формирајќи посебен Природно-математички факултет. Во овој период, паралелно со брзиот економски развој на општеството во тоа време, дојде и до брз подем во развојот на Природно-математичкиот факултет. Тоа се гледа преку бројноста на настано-научниот кадар, бројот на насоките, научните публикации, годишните зборници на институтите, обогатувањето на библиотеките, научните усовршувања надвор од републиката итн. Реформските зафати во државата во тоа време имаа одраз и врз работата на Природно-математичкиот факултет, разделувајќи го извесен период на пет посебни факултети.
Меѓутоа, поврзаноста на природно-математичките дисциплини, рационалноста во работењето, како и многубројните општи заеднички интереси на тогашните факултети, во 1985 г. доведоа до повторна интеграција во Природно-математички факултет. Овој период е карактеристечен не само по реинтеграцијата, туку тоа е период карактеристичен за информатичкото општество, брзата компјутеризација и максималното користење на сите благодети што тоа ги пружа во интерес на развојот на научно-образовната дејност. Тоа е период на брза комуникација и проток на информации што ги носи времето, со голем број домашни и странски научноистражувачки проекти. Природно-математичкиот факултет денес е еден современ факултет. Повеќевековниот јаз што постоел со развиениот свет денес е премостен. Универзитетот "Св. Кирил и Методиј" во Скопје, со примената на ЕКТ системот на студирање, станува дел од европските универзитети. Од 1985 година, Институтот за информатика повеќе од две децении егзистира како посебен институт, а од 2005 година тоа е случај и со Институтот за етнологија и антропологија.
Моментална состојба
Денес, Природно-математичкиот факултет брои 176 наставно-научни работници, кои, покрај наставата на матичниот факултет, изведуваат настава и на десетина други факултети на Универзитетот "Св. Кирил и Методиј" во Скопје, како и на други универзитети во државата. Факултетот има соработка со над 20 држави во светот. Големиот број објавени трудови во домашни и во странски научни списанија, големиот број домашни, странски и билатерални научноистражувачки проекти, учеството на голем број научни собири во земјата и во странство, големиот број учебници, книги, монографии, сами по себе кажуваат многу за активностите и за развојот на Природно-математичкиот факултет во изминатите 60 години.
Институти
Природно-математичкиот факултет денес е составен од седум институти и една сеизмолошка опсерваторија.
583 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4925 и 4926 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4167 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3177 и 3178 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 170.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 583 година се протега во 2053 и 2054, додека според второто гледиште, годината трае во текот на 2113 и 2114 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 40 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1241 и 1240 исламска година пред хиџра.
Карл Луис
Фредерик Карлтон „Карл“ Луис (Frederick Carlton "Carl" Lewis; р. во Бирмингем, Алабама, САД) е поранешен американски атлетичар.
Во 1999 е прогласен за спортист на XX век според МОК. Според американскиот магазин „Sports ilustrated“ е прогласен за „Олимпиец на XX векот“, а според многумина тој е најголемиот спортист на сите времиња.
Спортски успеси
Американскиот суператлетичар Карл Луис сите го препознаваа под прекарите „Кралот Карл“ и „Син на ветрот“. Карл е освојувач на 9 златни и еден сребрен медал на 4 Олимписки игри (1984, 1988, 1992 и 1996), а е и осумкратен светски првак на светските првенства од 1983 до 1993 (од 1991 светските првенства во атлетика се одржуваат на секои 2 одини). Карл Луис со своите достигнување е еден од четирите спортисти кои досега успеале да освојат 9 златни медали на Олимписките игри (останати се Паво Нурми, Лариса Латинина и Марк Шпиц), а вториот атлетичар по Паво Нурми кој го има остварено овој подвиг. Исто така, Карл ги има постигнато и подвизите на Џеси Овенс од Летните олимписки игри - 1936 кога освоил 4 златни медали и на Ал Ертер кој на 4 различни Олимписки игри го освоил најсјајното одличје. „Синот на ветрот“ бил непобедлив во трките на 100 и на 200m, постигнуваше успеси и како дел од штафетата на САД 4x100m, а бил најдобар и во скок во далечина. Со своите 2 злата на 100m на игрите во 1984 и 1988, тој стана првиот и единствен досега атлетичар којшто успеал да победи на најкратката атлетска делница 2 пати на Олимписките игри. Тој е ичовекот со најголем број на резултати под 10s во трката на 100m, а е и атлетичарот со најголем број на скокови во далечина подолги од 8,50m. Во перидот од 1981 до 1991, Карл Луис остварил 65 последователни победи во скок во далечина сè до историското финале на светското првенство во Токио 1991 во „двобојот на титаните“ кога бил поразен од Мајк Пауел кој за златото прескокнал 8,95m.
Како за споредба, досега само 10 споретисти прескокнале 8,71 m или повеќе, а вкупно се изведени 18 скокови (на отворено и во сала) од кои Карл Луис има дури 9 (еден во сала и 8 на отворено), а останатите по еден.
Луис се квалификувал и за настап на Летните олимписки игри - 1980 во Москва и тоа во дисциплините скок во далечина и како дел на штафетата на САД 4x100m, но поради американскиот бојкот на игрите не настапил.
Убавица (пештера)
Име
Името „Убавица“ е дадено поради изразитиот сталагмит во облик на женска силуета, но и поради големото богатство од разновидни подземни природни украси .Другиот назив на пештерата доаѓа од самата месност, по која се наречени и двете блиски села.